**LĪGUMS Nr.\_\_\_\_\_\_\_\_\_**

**par drupinātās grants un dolomīta šķembu piegādi**

Rēzeknes novada Kaunatas pagastā 2018.gada 15.maijā

**Rēzeknes novada pašvaldības** **Kaunatas pagasta pārvalde**,reģistrācijas Nr.90000048608, vadītāja Sergeja Bašmakova personā, kurš rīkojas uz Nolikuma pamata, turpmāk – PASŪTĪTĀJS, no vienas puses, un **SIA „Salenieku dolomīts”**, reģistrācijas Nr. 40003794625, Jura Seiļa personā,kurš(-a) rīkojas uz statūtu pamata, turpmāk – PIEGĀDĀTĀJS, no otras puses, abi kopā turpmāk saukti PUSES un katrs atsevišķi arī PUSE, pamatojoties uz iepirkuma „Drupinātās grants un dolomīta šķembu piegāde Rēzeknes novada pašvaldības Kaunatas un Mākoņkalna pagastu ceļu uzturēšanai” (identifikācijas Nr. KPP 2018/5), turpmāk – IEPIRKUMS, rezultātiem un saskaņā ar Piegādātāja iesniegto piedāvājumu, noslēdz šādu līgumu, turpmāk – LĪGUMS:

1. LĪGUMA PRIEKŠMETS
	1. Pasūtītājs pērk un apmaksā, un Piegādātājs pārdod un piegādā **drupināto granti un dolomīta šķembas,** turpmāk – PRECES, saskaņā ar Tehnisko specifikāciju (Līguma pielikums Nr.1) un Piegādātāja Iepirkumā iesniegto Tehnisko un finanšu piedāvājumu (Līguma pielikums Nr.2).
2. PREČU CENAS, DAUDZUMS UN KOPĒJĀ LĪGUMA SUMMA
	1. Preču vienību cenas, sortiments, daudzums un citas ziņas par Precēm noteiktas saskaņā ar Piegādātāja iesniegto Tehnisko un finanšu piedāvājumu (Līguma pielikums Nr.2) un atbilst Tehniskai specifikācijai (Līguma pielikums Nr.1).
	2. Pasūtītājam nav pienākumus iegādāties visu Preču apjomu, Pasūtītājs patur sev tiesības mainīt šķembu un grants apjomu, kā arī iegādāties Tehniskajā specifikācijā neminētu šķembu un grants frakciju.
	3. Cenas par Preču vienībām ir norādītas Tehniskajā un finanšu piedāvājumā (Līguma pielikums Nr.2), cenā ir iekļauta Preču un iepakojuma (taras) vērtība, piegādes un izkraušanas izmaksas, visi noteiktie nodokļi, nodevas un citas izmaksas, kas saistītas ar Precēm un to piegādi.
	4. Kopējā Līguma summa bez pievienotās vērtības nodokļa, turpmāk – PVN, sastāda **EUR 15 190** piecpadsmit tūkstoši viens simts deviņdesmit euro 00 centi). Kopējā līguma summa ar PVN sastāda **EUR 18 379.90 (**astoņpadsmit tūlstoši trīs simti septiņdesmit deviņi euro 00 centi ), tai skaitā PVN (21%) **EUR 3 189.90** (trīs tūkstoši viens simts astoņdesmit deviņi euro 90 centi).
	5. Kopējā līgumcena Līguma izpildes laikā var mainīties atkarībā no Pasūtītājam nepieciešamā Preču daudzuma.
	6. Līguma darbības laikā Piegādātājam ir tiesības paaugstināt Preču vienību cenas, pamatojot paaugstinājumu ar objektīvajiem faktiskajiem vai tiesiskajiem apstākļiem, iepriekš par to paziņojot Pasūtītājam, ar kuru saskaņojamas cenu izmaiņas, rakstiski noslēdzot vienošanos, kas kļūst par Līguma neatņemamu sastāvdaļu pēc tās abpusējās parakstīšanas.

2.7. Līguma darbības laikā Preču vienību cenu paaugstinājums nevar būt lielāks par 2% (diviem procentiem) no Iepirkumā piedāvātām cenām.

1. PUŠU PIENĀKUMI
	1. Piegādātājs:
		1. piegādā, pārdot Preces un nodrošina to atbilstību Tehniskai specifikācijai un Līguma noteikumiem, kā arī normatīvo aktu prasībām un kvalitātes standartiem;
		2. nodrošina Preču piegādi tās ražotāja standarta iepakojumā, kas nodrošina pilnīgu Preču drošību pret iespējamajiem bojājumiem transportēšanas laikā;
		3. nodrošina Precēm atbilstošu marķējumu, kas satur labi redzamu un saprotamu informāciju valsts valodā, kā arī objektīvi atspoguļo Preču drošumu vai nekaitīgumu un kvalitāti, un tieši:

3.1.4.1. Preču nosaukumu un to sastāvdaļas;

3.1.4.2. ziņas par Preču izcelsmes vietu, ja šādas informācijas trūkuma dēļ Pasūtītājam var rasties maldinošs priekšstats par Preču izcelsmes vietu;

3.1.5. nozīmē atbildīgu personu par Līguma saistību izpildi Juri Ciprusu, tālruņa numurs: 29285629; Rolandu Kalvi tālruņa numurs: 29299487.

3.2. Pasūtītājs:

3.2.1. pieņem Līguma prasībām atbilstošās Preces un veic to apmaksu;

* + 1. nozīmē atbildīgu personu par Līguma saistību izpildi Tomu Kravali, tālruņa numurs 27802690.

4. PREČU PIEGĀDES UN PIEŅEMŠANAS KĀRTĪBA

* 1. Piegādātājs piegādā Preces atbilstoši Pasūtītāja vajadzībām pasūtījuma veikšanas dienā.
	2. Preču nodošana un pieņemšana noformējama, Pušu pārstāvjiem parakstot Preču pavadzīmi – rēķinu. Preces uzskatāmas par piegādātām ar Preču pavadzīmes – rēķina abpusējas parakstīšanas brīdi.
	3. Piegādātājs ir atbildīgs par Preču nejaušu bojāeju vai bojājumiem līdz Preču pavadzīmes – rēķina abpusējas parakstīšanas brīdim.
	4. Pasūtītājam ir tiesības pirms pieņemšanas pārbaudīt Preces, nepieņemt tās un neparakstīt Preču pavadzīmi – rēķinu, ja Preces neatbilst kvalitātes prasībām vai Tehniskai specifikācijai, iesniedzot Piegādātājam rakstveida pretenziju.
	5. Par Līguma prasībām neatbilstošo Preču piegādi Pasūtītājs rakstiski paziņo Piegādātājam 3 (triju) darbdienu laikā, pieaicinot Piegādātāja pārstāvi sastādīt abpusēju aktu par konstatētajām neatbilstībām. Pēc paziņojuma saņemšanas Piegādātāja pārstāvim paziņojumā norādītajā datumā un laikā jāierodas Preču piegādes vietā abpusēja akta sastādīšanai. Piegādātāja pārstāvja neierašanās gadījumā Pasūtītājam ir tiesības sastādīt aktu bez Piegādātāja pārstāvja piedalīšanās, pieaicinot neatkarīgu pārstāvi vai ekspertu.
	6. Līguma prasībām neatbilstošās Preces Piegādātājam jāapmaina vienas darbdienas laikā pēc Līguma 4.5.punktā paredzētā akta sastādīšanas.

5. PREČU KVALITATE

* 1. Preču kvalitātei jāatbilst Latvijas Republikas un Eiropas Savienības spēkā esošajos normatīvajos aktos noteiktajām kvalitātes un obligātām nekaitīguma prasībām.
	2. Par Līguma prasībām atbilstošām Precēm atzīstamas Preces, kas atbilst Līguma noteikumiem, Tehniskajai specifikācijai un Piegādātāja iesniegtajam Tehniskajam un finanšu piedāvājumam.
	3. Piegādātājam nav pienākums apmainīt nekvalitatīvās Preces, ja tās zaudējušas kvalitāti Preču uzglabāšanas un lietošanas noteikumu neievērošanas rezultātā no Pasūtītāja puses.
	4. Preces atzīstamas par Līguma noteikumiem neatbilstošām arī gadījumos, kad no Piegādātāja puses par tām sniegta maldinoša, nepatiesa, nepilnīga vai neskaidra (nesalasāma) informācija vai tā nav sniegta vispār.
1. NORĒĶINU KĀRTĪBA
	1. Norēķini par Precēm tiek veikti ar pārskaitījumu Piegādātāja norādītajā norēķinu kontā bankā 20 (divdesmit) darbdienu laikā no Preču piegādes dienas, saskaņā ar Preču pavadzīmi – rēķinu.
	2. Par samaksas dienu tiek uzskatīta diena, kad Pasūtītājs veicis pārskaitījumu par Precēm Piegādātāja kontā bankā.
	3. Ja tiek piegādātas nekvalitatīvas vai Līguma noteikumiem neatbilstošās Preces, par ko Līgumā noteiktajā kārtībā tiek sastādīts akts, norēķini par Precēm ir veicami pēc to apmaiņas pret kvalitatīvām un Līguma noteikumiem atbilstošām.
	4. Ja Piegādātājs piegādā Preces, neievērojot saskaņotajā piegādes grafikā noteiktos piegādes termiņus vai neveic Preču piegādi saskaņotajā piegādes grafikā noteiktajos piegādes termiņos, tas maksā līgumsodu 1% (viena procenta) apmērā no nepiegādāto Preču vērtības par katru nokavēto dienu, saskaņā ar Pasūtītāja iesniegto rēķinu.
	5. Līguma saistību izpildes termiņam beidzoties vai Līgumu izbeidzot pirms termiņa, Puses sastāda un paraksta savstarpējo norēķinu salīdzināšanas aktu, kurā tiek fiksētas katras Puses izpildītās un neizpildītās saistības.
2. PUŠU ATBILDĪBA
	1. Ja Piegādātājs ir piegādājis Līguma nosacījumiem neatbilstošas Preces un neapmaina tās Līguma 4.6.punkta noteiktajā kārtībā, tas maksā līgumsodu 10% (desmit procentu) apmērā no neatbilstošo Preču vērtības un atlīdzina Pasūtītājam visus šajā sakarā radušos zaudējumus.
	2. Ja Pasūtītājs neveic norēķinus par piegādātām Precēm Līguma 6.1.punktā noteiktajā termiņā, tas maksā līgumsodu 0,5% (pusprocenta) apmērā no nokavētā maksājuma summas par katru nokavēto dienu, saskaņā ar Piegādātāja iesniegto rēķinu.
	3. Ja Piegādātājs vienpusēji atkāpjas no Līguma, tas maksā līgumsodu 10% (desmit procentu) apmērā no kopējās Līguma summas, saskaņā ar Pasūtītāja iesniegto rēķinu.
	4. Ja Līgums tiek izbeigts Līguma 9.3. vai 9.4.punktā paredzētajā gadījumā, vainīgā Puse maksā līgumsodu 10% (desmit procentu) apmērā no kopējās Līguma summas, pārskaitot to attiecīgās Puses kontā bankā 10 (desmit) dienu laikā no paziņojuma saņemšanas par vienpusēju atkāpšanos no Līguma.
	5. Puses pilnā apmērā atlīdzina viena otrai visus nodarītos zaudējumus, saskaņā ar Latvijas Republikas Civillikuma normām, ja zaudējumi ir radušies Līguma saistību neizpildes vai nepienācīgas izpildes rezultātā.
	6. Pasūtītājs ir tiesīgs samazināt kārtējā maksājuma summu par piegādātām Precēm, atskaitot no tās Līguma 7.1. un/vai 7.3.punktā noteiktajā kārtībā aprēķināto līgumsodu.
	7. Līgumsoda samaksa neatbrīvo Puses no Līguma saistību izpildes, izņemot Līguma 7.3. un 7.4.punktā paredzēto gadījumu.

8. NEPĀRVARAMA VARA

8.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Puse par šādu apstākļu iestāšanos ir informējusi otru Pusi 5 (piecu) darbdienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk kā par 30 (trīsdesmit) dienām.

8.2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes un citi no Pusēm pilnīgi neatkarīgi radušies ārkārtēja rakstura apstākļi, ko Pusēm nebija iespējas ne paredzēt, ne novērst.

8.3. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, katra no Pusēm ir tiesīga vienpusēji atkāpties no Līguma, par to rakstiski brīdinot otru Pusi 5 (piecas) darbdienas iepriekš. Šajā gadījumā Puses tiek atbrīvotas no līgumsoda un zaudējumu atlīdzināšanas pienākuma.

9. STRĪDU IZSKATĪŠANA UN LĪGUMA IZBEIGŠANA

* 1. Strīdus un domstarpības, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad strīds risināms tiesā, saskaņā ar Latvijas Republikas normatīvajiem aktiem.
	2. Puses ir tiesīgas izbeigt Līgumu pirms termiņa, par to savstarpēji rakstiski vienojoties.
	3. Pasūtītājs ir tiesīgs vienpusēji atkāpties no Līguma:
		1. ja Piegādātājam vairāk kā 2 (divas) reizes tika piemērots līgumsods par Preču piegādes termiņu nokavējumiem;
		2. ja Piegādātājs ir piegādājis Līguma noteikumiem neatbilstošas Preces vairāk kā 2 (divas) reizes un pēc līgumsoda piemērošanas ir atteicies apmainīt tās.
	4. Piegādātājs ir tiesīgs vienpusēji atkāpties no Līguma, ja Pasūtītājam vairāk kā 2 (divas) reizes tika piemērots līgumsods par piegādāto Preču apmaksas termiņu nokavējumu, un maksājumi netiek veikti Līguma 6.1.punktā noteiktajā termiņā.
	5. Par vienpusēju atkāpšanos no Līguma Puses paziņo viena otrai rakstiski vienu mēnesi iepriekš.

10. LĪGUMA TERMIŅŠ

10.1. Līgums stājas spēkā tā noslēgšanas brīdī un ir spēkā līdz Pušu saistību pilnīgai izpildei.

10.2. Līguma izpildes termiņš ir **12** (divpadsmit) **mēneši** no Līguma noslēgšanas dienas.

1. CITI NOTEIKUMI
	1. Visi Līguma grozījumi vai papildinājumi ir veicami, ievērojot Publisko iepirkumu likuma 61.panta prasības, noformējot rakstisku vienošanos un Pušu pārstāvjiem to parakstot. Līguma grozījumi vai papildinājumi ir spēkā no abpusējās parakstīšanas brīža un ir Līguma neatņemamas sastāvdaļas.
	2. Puses 3 (triju) darbdienu laikā informē viena otru par adreses, bankas kontu vai citu rekvizītu izmaiņām.
	3. Paziņojumi par atkāpšanos no Līguma vai cita veida korespondence, kas attiecas uz Līgumu, nosūtāma uz Līgumā norādītajām adresēm.
	4. Līgums sastādīts latviešu valodā uz 4 (četrām) lapām 2 (divos) eksemplāros ar vienādu juridisku spēku, no kuriem viens glabājas pie Pasūtītāja un viens – pie Piegādātāja, ar sekojošiem pielikumiem: pielikums Nr.1 “Tehniskā specifikācija” – uz vienas lapas un pielikums Nr.2 “Tehniskais un finanšu piedāvājums” – uz vienas lapas.

12. PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJS | PIEGĀDĀTĀJS |
| **Kaunatas pagasta pārvalde** | SIA „Salenieku dolomīts” |
|  |  |
|  |  |
|  |  |
|  |  |
|  |  |
|  |  |
|  |  |
|  |  |